সিনৌলি

**সিনৌলি** (বা সানৌলি) হলো বাঘপাট জেলা, উত্তর প্রদেশ ভারতের একটি প্রত্নতাত্ত্বিক স্থান।সিনৌলিতে যে সংস্কৃতি ছিল, তা হরপ্পার সমসাময়িক।  এটি গঙ্গা ও যমুনা মাঝের একটি স্থানে অবস্থিত। এই স্থানটি ব্রোঞ্জকালের কিছু নিদর্শনের জন্য বিখ্যাত।পরীক্ষামূলক খননকাজ থেকে প্রাপ্ত  আবিষ্কারগুলি আনুমানিক ৪০০০ বছর পুরোন (২০০০-১৫০০ খ্রিস্টপূর্বাব্দের), যা শেষ হরপ্পা সংস্কৃতির সমসাময়িক ছিল।  ২০১৮ সালে চাকা বিশিষ্ট রথ আবিষ্কারের মাধ্যমে এই স্থান তুমুল জনপ্রিয়তা লাভ করে। কেউ কেউ এই রথগুলোকে ঘোড়া দ্বারা টানা ও ইন্দো-আর্যদের ব্যবহৃত রথ বলে আখ্যায়িত করেছেন। যেহেতু রথের সাথে আর্য সভ্যতার সম্পর্ক আছে সেহেতু  এটি আর্য বসতির একটি প্রমাণ।

এখানে ২০০৫-২০০৬ সালে ও ২০১৮ সালের মাঝের দিকে ভারতীয় পুরাতত্ত্ব সর্বেক্ষণ কর্তৃক খনন করা হয়। এখানে ২০০৬ সালের খননে ব্রোঞ্জ যুগের কিছু কবরের সন্ধান পাওয়া যায়। 

২০১৮ সালে করা খননের ফলে এখানে কিছু কফিন ও কফিনের ভিতরে কিছু দেহ পাওয়া যায়, কিছু তামার তলোয়ার, শিরস্ত্রাণ ও কাঠের রথ পাওয়া যায়। খনন দলের প্রধান, সঞ্জয় মঞ্জুল রথ হিসেবে চিহ্নিত করেন ও দেহগুলোর সমাধি সম্পর্কিত রীতিনীতির সাথে বেদে থাকা প্রক্রিয়ার সাদৃশ্য পর্যবেক্ষণ করেন। সিনৌলি থেকে উদ্ধার হওয়া বেশির ভাগ কাঠের বস্তুর উপরেই তামার পাত বা তারের আবরণ ছিল। যার কারণে প্রায় চার হাজারেরও বেশি সময় মাটির নীচে চাপা থাকা সত্ত্বেও সেই কাঠের জিনিসগুলির সে ভাবে ক্ষয়ক্ষতি হয়নি।

তবে কেউ কেউ একে রথ হিসেবে চিহ্নিত না করে, মালবাহী গাড়ি হিসেবে চিহ্নিত করেছেন। আস্কো পোরপালার মতে, এই রথটি গরু কর্তৃক টানা হতো এবং এর দ্বারা প্রথম দিকে অভিবাসী আর্যদের সংস্কৃতি এরকম ছিল তার দিকে ইঙ্গিত করতে চান।

## খনন
খননের জায়গাটি গ্রামবাসী কর্তৃক জমি সমান করার সময় আকশ্মিকভাবে আবিষ্কৃত হয়। গ্রামের কৃষকরা প্রাচীন তৈজসপত্র ও কিছু কঙ্কাল লক্ষ্য করতে পান। এরই ফলশ্রুতিতে ২০০৫ সালের সেপ্টেম্বরে ভারতীয় পুরাতত্ত্ব সর্বেক্ষণ তাদের খননের কাজ শুরু করে।

### ২০০৫-২০০৬ খনন
ডি. ভি. শর্মা ২০০৫-২০০৬ সালের খনন দলের নেতৃত্ব প্রদান করেন। তার নেতৃত্বে প্রায় ১০০ টি সমাধি (কোনো কফিন নয়) পাওয়া যায় যাদের আনুমানিক বয়স ছিল প্রায় ২২০০ খ্রিষ্টপূর্বাব্দ থেকে ১৮০০ খ্রিষ্টপুর্বাব্দ। ড. শর্মা তখন একে হরপ্পা সভ্যতার একটি অংশ হিসেবে চিহ্নিত করেন।

সকল সমাধিগুলো উত্তর-পশ্চিম ও দক্ষিণ-পূর্ব দিকে সাজানো অবস্থায় ছিল। সমাধিগুলোতে প্রায় সকল বয়সের দেহ পাওয়া গিয়েছে ও এতে পুরুষ ও নারী উভয়কেই পাওয়া যায়।  কবরের ভিতর জিনিসপত্র হিসেবে মাথার কাছে বিজোড় সংখ্যক বাটি (৩, ৫, ৭, ৯, ১১ ইত্যাদি), কোমড়ের কাছে বাটি রাখার পাত্র ও পানির কলসি, টেরাকোটা এবং নানা স্বর্ণ ও তামার তৈরি অলংকার পাওয়া গিয়েছে।
সিনাউলি থেকে পাওয়া দুটি অ্যান্টেনা তরবারি, একটি তামার আবরণযুক্ত তরবারি একটি সমাধিতে পাওয়া গেছে, যা শেষ হরপ্পা প্রেক্ষাপটে তামার ভাণ্ডার সংস্কৃতির সাথে মিল রয়েছে। সিনাউলি থেকে প্রাপ্ত অন্যান্য গুরুত্বপূর্ণ সমাধি সামগ্রীর মধ্যে একটি থালা এবং একটি বেহালা-আকৃতির সমতল তামার পাত্র (যার মধ্যে প্রায় ৩৫টি তীরের মাথা আকৃতির তামার টুকরো পরপর রাখা থাকে) অন্তর্ভুক্ত।
### ২০১৮ খনন

২০১৮ সালের মার্চ থেকে মে মাসে সিনৌলিতে খননের কাজ করা হয় (২০০৫-০৬ সালের স্থান থেকে প্রায় ১০০ মিটার দূরে) । এতে প্রায় ১০০ মিটার গভীর খনন কাজ করা হয়। এতে কয়েকটি কফিন ও তিনটি সম্পূর্ণ রথের ধ্বংসাবশেষ পাওয়া যায়। খনন দলের পরিচালক সঞ্জয় মঞ্জুলের মতে, এই কফিনে পাওয়া দেহাবশেষ  প্রায় ২০০০-১৮০০ খ্রিষ্টপুর্বাব্দের। কার্বন ডেটিং পরে নিশ্চিত করে যে সমাধিস্থল এর জৈব পদার্থ ৩৫০০-৩৬০০  বছর পুরোন , যেখানে সবচেয়ে পুরনো পলিমাটি ছিল ৪৭০০- ৪৮০০ বছর পুরোন , সম্ভবত এটি  সমাধিস্থলের কার্যকলাপের কারণে পলি স্থানান্তরের সম্ভাবনা বেশি ছিল।  এখানে তামার  শিরস্ত্রাণ ,তামার তলোয়ার, একটি তামার চামচ, খয়েরী রঙের মাটির কলসীবিশেষ, বড় টেরাকোটা কলসী, তামারপেরেক ইত্যাদি। কাঠের কফিন এর আগে পাঞ্জাবের হরপ্পা ও গুজরাতের ঢোলাবিরাতে পাওয়া গিয়েছিল। সিনৌলি থেকে তামার যে শিরস্ত্রাণ উদ্ধার হয়েছে, তা বিশ্বের প্রাচীনতম শিরস্ত্রাণ হতে পারে।
### কফিন সমাধিস্থলের সন্ধান
২০১৮ সালে সিনাউলিতে ASI কর্তৃক খননে সাতটি মানব দেহাবশেষযুক্ত সমাধি - যার মধ্যে তিনটি কফিন সমাধি রয়েছে - আবিষ্কৃত হয়েছে।  সমস্ত সমাধিতে মাথা উত্তর দিকে, মাথার বাইরে মৃৎপাত্র এবং দক্ষিণ দিকে পা পাওয়া গেছে। তামার জিনিসপত্রগুলি "শবদেহের" নীচে রাখা হয়েছে।
#### কফিন সমাধি ১:
দুটি পূর্ণাঙ্গ রথের পাশে ২.৪ মিটার লম্বা এবং ৪০ সেমি উঁচু প্রাথমিক সমাধি । । ঘোড়া বা ষাঁড় - কোনও রথের ভারবাহী প্রাণীর অবশিষ্টাংশ পাওয়া যায়নি। কফিনের কাঠের অংশগুলি পচে গেছে। কাঠের কফিনটি চারটি কাঠের পায়ের উপর দাঁড়িয়ে আছে। পা সহ পুরো কফিনটি চারদিকে তামার পাত (৩ মিমি পুরুত্ব) দিয়ে আবৃত। কফিনের পাশে ফুলের নকশা রয়েছে। পায়ের তামার পাতটিতেও জটিল খোদাই রয়েছে।  কফিনের ঢাকনাটিতে আটটি নকশা (উচ্চ রিলিফ) খোদাই করা আছে। কফিনের ভেতরে একজন প্রাপ্তবয়স্ক পুরুষের দেহ: উত্তর-পশ্চিম দিকে অবস্থিত (উত্তর-পশ্চিম দিকে মুখ করে মাথা রাখা)। 

**রথ:**  রথে/ গাড়িতে দুটি শক্ত চাকা ছিল (স্পোক নেই)।  চাকাগুলি একটি নির্দিষ্ট অ্যাক্সেলের উপর ঘোরানো হত যা একটি খাদ দ্বারা জোয়ালের সাথে সংযুক্ত । দুটি গাড়ি/রথের চ্যাসিস কাঠের তৈরি এবং পুরু তামার পাত দিয়ে আবৃত।  চাকাগুলি তামার তৈরি ত্রিভুজ দিয়ে সজ্জিত (তামার পেরেক দিয়ে চাকার উপর আটকানো)। ত্রিভুজগুলি চাকার হাব ফ্ল্যাঞ্জ থেকে তিনটি সমকেন্দ্রিক বৃত্তে বিভক্ত। আসনটি অর্ধবৃত্তাকার বলে মনে হয়। আসনের ফ্রেমটি তামার পাইপ দিয়ে তৈরি। ছাতা সংযুক্ত করার জন্য একটি পাইপও দৃশ্যমান।

### কফিন সমাধি II:
তৃতীয় রথটি আরেকটি কাঠের কফিন সমাধি সহ পাওয়া গেছে। গর্তে একটি ঢাল (তামার জ্যামিতিক নকশা দিয়ে সজ্জিত), একটি মশাল, একটি অ্যান্টেনা তরবারি, একটি খননকারী যন্ত্র, শত শত পুঁতি এবং বিভিন্ন ধরণের পাত্র ছিল। এর খুঁটি এবং জোয়ালে (তামার ত্রিভুজ) সজ্জা রয়েছে।

### কফিন সমাধি III:
একজন মহিলার কঙ্কাল (প্রাথমিক সমাধি, তামার ঢাকনা ছাড়াই কফিন সমাধি): একটি বাহুবন্ধনী পরা (কনুইয়ের চারপাশে ব্যান্ডেড অ্যাগেট পুঁতি দিয়ে তৈরি)। সমাধি সামগ্রী: 10টি লাল ফুলদানি চারটি বাটি, দুটি বেসিন, একটি পাতলা "প্রতীকী" অ্যান্টেনা তরবারি, ধনুক এবং তীর। 

## আবিষ্কারের তাৎপর্য
আরও দেখুন: আদিবাসী আর্যবাদ

এএসআই জানিয়েছে, সিনৌলি থেকে প্রায় ১২৫টি সমাধি উদ্ধার হয়েছে। খুঁজে পাওয়া রথগুলির নকশা এবং আকার দেখে গবেষকদের অনুমান, সেগুলি ঘোড়ায় টানা রথ ছিল যার  মেসোপটেমিয়া ও সুমেরীয় সংস্কৃতির সাথে মিল আছে, সিনৌলি থেকে পাওয়া ধ্বংসাবশেষগুলির সঙ্গে হরপ্পা সভ্যতার ধ্বংসাবশেষের মিল রয়েছে বলেও প্রত্নতাত্ত্বিকেরা জানিয়েছেন। তবে অমিলও রয়েছে।সিনৌলি থেকে মূলত তামা উদ্ধার হয়েছে। অন্য দিকে, হরপ্পা সভ্যতা তামা পরবর্তী যুগের। হরপ্পা  সভ্যতায় মূলত ব্রোঞ্জের ব্যবহার হত।ইতিহাসবিদেরা মনে করছেন, সিনৌলি থেকে উদ্ধার হওয়া রথ ঘোড়ায় টানা ছিল। অন্য দিকে, হরপ্পা সভ্যতায় রথ টানত ষাঁড়।সিনৌলিতে যে সংস্কৃতি ছিল, তা হরপ্পার সমসাময়িক হলেও হরপ্পার সঙ্গে তার কোনও যোগ ছিল না বলেই প্রত্নতাত্ত্বিকেরা মনে করছেন। হরপ্পায় যে ইট ব্যবহার করা হত, তা সিনৌলি থেকে উদ্ধার হওয়া ইটগুলির চেয়ে ছোট।

খননকার্য এবং ASI-এর পরিচালক সঞ্জয় কুমার মন্জুল প্রাপ্ত গাড়িগুলিকে যুদ্ধে ব্যবহৃত রথ হিসেবে  চিহ্নিত করেন  , যা ইন্দো-আর্য প্রযুক্তির অনুরূপ। এছাড়াও সমাধিতে রথের পাশাপাশি তলোয়াড়,শিরস্ত্রাণের মত যুদ্ধসামগ্রী উদ্ধার হয়েছে। সঞ্জয় কুমার মন্জুলর মতে, "ভারতীয় উপমহাদেশে প্রথমবারের মতো, কোনও খনন থেকে রথ উদ্ধার করা হয়েছে । তিনি আরও উল্লেখ করেছেন যে "সিনৌলির সমাধি সম্পর্কিত রীতিনীতিগুলি বৈদিক রীতিনীতির সাথে ঘনিষ্ঠ সম্পর্কিত।"”।

আর্যদের আগমনের আগে ভারতে ঘোড়ার উপস্থিতির কথা উল্লেখ করে কেউ কেউ এটিকে ইন্দো-আর্য অভিবাসন তত্ত্বের জন্য একটি চ্যালেঞ্জ হিসেবে দেখেন ।  তবে, অনেকে একে "রথ" মনে করেন না ,কারণ চাকাগুলি শক্ত ছিল, রথের মতো স্পোক করা ছিল না । আসকো পারপোলার মতে, গাড়িগুলি বলদ দ্বারা টানা হতে পারে।   এ জাতীয় ভারী গাড়ি টানতে বলদের প্রয়োজন, যা যুদ্ধে ব্যবহারের জন্য উপযোগী নয় বলে মনে করেন, ইন্দো-আর্যদের দ্বারা ব্যবহৃত ঘোড়া-টানা রথের বিপরীতে। 

ঘোড়া সম্পর্কে, সিনাউলি খননকারী উল্লেখ করেছেন যে রথের মাত্রা এবং ওজন ইঙ্গিত দেয় যে এগুলি কেবল ঘোড়া দ্বারা টানা যেতে পারে। তদুপরি, সুরকোটাডা, লোথাল, রংপুর এবং শিকারপুর সহ সরস্বতী সিন্ধু সভ্যতার বিভিন্ন স্থানে ঘোড়ার দেহাবশেষ আবিষ্কৃত হয়েছে, যার নথিপত্র ভারতীয় প্রত্নতাত্ত্বিক জরিপ থেকে পাওয়া গেছে। খননকারীর মতে, সিনাউলি থেকে আবিষ্কৃত কঙ্কালের ডিএনএ এবং রাখিগারি থেকে উদ্ধার হওয়া ৪৫০০ বছর বয়সী কঙ্কালের ডিএনএ একই রকম।

মাইকেল উইটজেলের মতে , এটি  ঐ সময়ে  হরপ্পার পাশাপাশি  ভিন্ন অন্য কোন সমাজের উপস্থিতির প্রমাণ ।"
এই আবিষ্কারগুলি হিন্দু মহাকাব্যের সাথেও জনপ্রিয়ভাবে যুক্ত, কারণ মহাকাব্যের আখ্যানগুলিতে উল্লেখিত  রথের সাথে এর  মিল  আছে, এবং স্থানীয় কিংবদন্তি অনুসারে , কুরুক্ষেত্রের যুদ্ধ এড়াতে কৃষ্ণ কৌরব রাজপুত্রদের সাথে যে পাঁচটি গ্রামের উপর আলোচনা করেছিলেন, তার মধ্যে সিনাউলি একটি । 
সমসাময়িক।
## টীকা

## তথ্যসূত্র

* 

* 

* 
* 

* 

* 

;News-sources

বিষয়শ্রেণী:উত্তর প্রদেশের প্রত্নতাত্ত্বিক স্থান
বিষয়শ্রেণী:আদিবাসী আর্যবাদ
বিষয়শ্রেণী:ইন্দো-আর্য প্রত্নতাত্ত্বিক স্থান